מקהלת נוה שיר חברה בארגון "הלל" ופועלת במסגרת אגף התרבות שבמינהל התרבות בעיריית פתח-תקוה. כגוף אמנותי מבצעת המקהלה רפרטואר קלאסי של מקהלות לקולות שווים, הכולל יצירות קלאסיות משירת העולם, יצירות בנות זמננו, יצירות ישראליות, שחלקן נכתבו עבור המקהלה, וכן יצירות מן הפולקלור היהודי והבינלאומי בשפות המקור. המקהלה מופיעה בטקסים עירוניים וממלכתיים, בכנסי מקהלות, בערבי זמר ובמסגרות נוספות.
בקיץ 2014 השתתפה המקהלה בפסטיבל מקהלות בברצלונה וזכתה להצלחה רבה.
הסרט "מקהלת נשים" בבימויו של אורי רוזנברג שהשתתף בתחרות סרטים בינלאומית "אפוס" 2016, מספר את סיפורה הייחודי של המקהלה.
ביולי 2017 השתתפה נוה שיר בתחרות מקהלות בריגה וזכתה במדליית זהב בקטגוריית פולקלור.
ענת היא בעלת תואר MED בחינוך מוסיקלי מכללת לוינסקי, למדה פסנתר אצל נעמי הכהן ויהויכין סטוצ'בסקי, למדה ניצוח באוניברסיטת תל אביב ובמכללת לוינסקי והשתתפה בסדנאות עם מנצחים מהארץ ומחו"ל דרך עמותת "הלל". שימשה רכזת ארצית של תכנית הקונצרטים "מוסיקה חיה" ו"בתי ספר שרים", מובילת תכנית שימור המורשת המוסיקלית של יהודי תימן בקרב תלמידי בתי הספר בראש העין, ורכזת תכנית הקונצרטים "חוויה בצלילים" משרד החינוך.
מלמדת מוסיקה, מנחה ומנצחת על הרכבי שירה, רכזת מגמת מוסיקה בתיכון בן גוריון בפתח תקווה. שרה במקהלת הילדים נוה שיר מגיל 9 עד 18.
החל את לימודי הפסנתר בגיל 8 אצל הגב' מירה ברוסילובסקיה והמשיך את לימודיו באקדמיה למוסיקה בירושלים אצל פרופ' ואדים מונסטירסקי. שחר זכה במלגות מטעם קרן תרבות אמריקה־ישראל וכמו כן, זכה בפרסים ראשונים בתחרויות הפסנתר באקדמיה.